เป็นร้านไวน์ที่อาหารอร่อยเลิศล้ำ เพราะผ่านการคิดมาแล้วเป็นอย่างดี เชฟจึงจับนู่นมาผสมกับนี่ได้อย่างลงตัว ทั้งไทยพบอิตาเลียนอย่างพิซซ่าหน้าต้มยำทะเลหอมเครื่องเทศต้มยำข่าตะไคร้เป็นที่สุด หรือไทยพบญี่ปุ่นอย่างซูชิโรลที่ราดน้ำซอสรสต้มยำเข้มข้นเผ็ดนิดๆ โรยด้วยด้วยตะไคร้ทอดกรอบหอมอร่อย แกล้มกับบุฟเฟต์ไวน์จากฝรั่งเศสและอิตาลี ในราคาแค่คนละ 600 บาท และราคาต่อขวดแค่หลักร้อยปลายๆ ถึงหลักพันต้นๆ เท่านั้น ไวน์ราคาไม่แพงและอาหารอร่อยขนาดนี้ เหมาะจะพาคนพิเศษไปนั่งชิลล์เพื่อบิลท์อารมณ์หน้าหนาวซะจริง